În anul 2002 a câștigat medalia de bronz pe echipe la Campionatul European pentru juniori de la Conegliano. La Campionatul European din 2006 de la İzmir, a ajuns în semifinală, unde a fost învinsă cu scorul 8–15 de nemțoaica Claudia Bokel, și s-a mulțumit de bronzul. La proba pe echipe delegația României a trecut pe rând de Cehia, Estonia și Rusia, întâlnind echipa Ungariei în finală. S-au impus la o tușă, aducând României primul titlu continental din istoria la spadă pe echipe. Au urmat două medalii de aur la Campionatele Europene în 2009 și în 2011.